**Pārtikas preču piegādes līgums Nr.2017/401**

Rucavā, 2017.gada 26.oktobrī

**Rucavas novada dome,** vienotais reģistrācijas Nr.90000059230, juridiskā adrese - ‘’Pagastmāja’’, Rucava, Rucavas pagasts, Rucavas novads, LV-3477, tās priekšsēdētāja Jāņa Vieta personā, kurš darbojas saskaņā ar likumu “Par pašvaldībām” un pašvaldības Nolikuma pamata**,** turpmāk tekstā - **Pircējs**, no vienas puses, un

**SIA ”Sanitex”,** Vienotais reģistrācijas numurs 40003166842, juridiskā adrese - Liepu aleja 4, Rāmava, Ķekavas novads, LV-2111,tās pilnvarotās personas Andas Beikules (pilnvara) personā, kuru pilnvarojis valdes loceklis, kurš rīkojas saskaņā ar sabiedrības statūtiem, turpmāk šī līguma tekstā saukts **Pārdevējs**, no otras puses, abi kopā un katrs atsevišķi turpmāk šī līguma tekstā saukti **Puses**, pamatojoties uz iepirkuma „Pārtikas produktu piegāde Rucavas novada izglītības iestādēm” (ID Nr. RND/2017/14) rezultātiem **iepirkuma daļā Nr.4 “Dārzeņu un sakņu piegāde” iepirkuma daļā Nr.5** “**Augļu, dārzeņu un sakņu piegāde”** un Pārdevēja iesniegto piedāvājumu, noslēdz šādu līgumu:

1. **Līguma priekšmets**
	1. Pārdevējs pārdod un piegādā Pircējam pārtikas produktus iepirkuma daļā Nr.4 “Dārzeņu un sakņu piegāde” un iepirkuma daļā Nr.5 “Augļu, dārzeņu un sakņu piegāde”,(turpmāk tekstā – Prece**)** atbilstoši Pārdevēja iesniegtajam tehniskajam piedāvājumam un finanšu piedāvājumam iepirkumā „Pārtikas produktu piegāde Rucavas novada izglītības iestādēm” (ID Nr. RND/2017/14). Pārdevēja tehniskais piedāvājums un finanšu piedāvājums visiem pārtikas produktiem ir šī līguma neatņemamas sastāvdaļas.
	2. Šis ir vienību cenu līgums. Pircējs Preces iegādāsies pēc faktiskās nepieciešamības.
	3. Pārdevējs piegādā kvalitatīvu, kārtējās dienas pasūtījumam atbilstošu Preci, kā arī garantē nekvalitatīvas preces nomaiņu, atbilstoši šī līguma nosacījumiem.

1. **Līgumcena un norēķinu kārtība**
	1. Preču vienību cenas ir norādītas Pārdevēja tehniskajā piedāvājumā, kas ir šī Līguma pielikums.
	2. Apmaksu par piegādāto Preci Pircējs veic saskaņā ar faktiski piegādāto Preču vērtības summu, kas norādīta Preču pavadzīmē, ar pārskaitījumu uz Pārdevēja pavadzīmē norādīto bankas norēķinu kontu. Pircējam samaksa jāizdara 30 (trīsdesmit) dienu laikā no Preču piegādes un attiecīga rēķina saņemšanas dienas.
2. **Preces pasūtīšana, piegāde un pieņemšana**
	1. Pircējs sagatavo un iesniedz Pārdevējam ikdienas pasūtījuma sarakstu e-pastā un/vai telefoniski 1 (vienu) dienu pirms vajadzīgo Preču saņemšanas. Pārdevējam ne vēlāk kā 2 (divas) stundas pēc pasūtījuma saņemšanas jāapliecina, ka pasūtītā Prece tiks piegādāta noteiktajā sortimentā un daudzumā, paziņojot par to Pircējam tādā pašā veidā, kā tika saņemts pasūtījums. Ja pasūtīto Preci nav iespējams piegādāt, Pārdevējam nekavējoties, bet ne vēlāk kā 16 (sešpadsmit) stundas pirms piegādes laika, par to jāziņo Pircējam.
	2. Pārdevējs Preces piegādā nākamajā darba dienā pēc Pasūtījuma saņemšanas līdz plkst. 15:00. Atsevišķām precēm - kā norādīts tehniskajā specifikācijā.
	3. Pārdevējs nodod Preci Pircējam **Rucavas novada izglītības iestāžu (turpmāk –izglītības iestādes)** telpās PII ‘’Zvaniņš’’ (adrese ‘’Zvaniņš’’, Rucava, Rucavas pagasts, Rucavas novads, LV 3477) un/vai Rucavas pamatskola ( adrese “Rucavas pamatskola’’, Rucava, Rucavas pagasts, Rucavas novads, LV 3477) un/vai Sikšņu pamatskola (adrese ‘’Sikšņu pamatskola’’, Sikšņi, Dunikas pagasts, Rucavas novads LV3480). Telpu (atrašanās vietas, adreses) maiņas gadījumā Prece jānodod jaunās izglītības iestāžu telpās. Telpu maiņas gadījumā, Preču piegādi un izkraušanu Pircēja norādītajā vietā uz sava rēķina nodrošina Pārdevējs.
	4. Preces nodošanas faktu un atbilstību Preču pavadzīmē norādītajam daudzumam un sortimentam Pircējs apstiprina ar savu parakstu uz Preču pavadzīmes. Pircējam ir tiesības nepieņemt Preci, kas piegādāta pretēji šajā punktā un 3.1.punktā minētajiem nosacījumiem, neatbilst Pasūtījumā norādītajam sortimentam, daudzumam un/vai cenai.
	5. Pārdevējs Preces piegādā ar savu transportu, ievērojot normatīvajos aktos un tehniskajā specifikācijā noteiktās prasības transportam. Transportēšanas laikā Prece jāpasargā no piesārņojuma un jānodrošina pārvadāšanai nepieciešamā temperatūra. Transportlīdzeklim, tarai, iepakojumam, konteineram, kuros šī līguma ietvaros Prece tiek pārvadāta, jābūt atbilstošiem noteiktajām pārtikas higiēnas prasībām.
	6. Pārdevējs ir atbildīgs, lai, iebraucot un izbraucot no izglītības iestāžu teritorijas, tiktu aizvērti iestādes vārti un Prece tiktu piegādāta laikā, kad izglītības iestāžu izglītojamie atrodas iestādes telpās. Ja gadījumā (vienojoties ar Pircēju) Prece tiek piegādāta citā laikā, tad Pārdevēja pārstāvim/šoferim, jāraugās, vai automašīnas tuvumā neatrodas izglītības iestāžu izglītojamie.
	7. Pārdevējs ir atbildīgs par piegādājamās Preces pilnīgas vai daļējas bojāejas vai bojāšanas risku līdz tās nodošanai Pircējam.
3. **Kvalitāte un garantija**
	1. Pārdevējs garantē, ka Prece būs augstas kvalitātes un atbildīs visu to Eiropas Savienības un Latvijas Republikas normatīvo aktu prasībām, kas uz to attiecas.
	2. Pārdevējs garantē pārtikas preču derīguma termiņu no Preces nodošanas dienas saskaņā ar Preces dokumentāciju, ievērojot Tehniskajā specifikācijā noteikto. Pārdevējam nav tiesības piegādāt Preces, kuru derīguma termiņš ir neatbilstošs.
	3. Pasūtītājam ir tiesības pirms preču pieņemšanas pārbaudīt Preci, nepieņemt to un neparakstīt Preču pavadzīmi (rēķinu), ja Prece nav kvalitatīva vai neatbilst tehniskajai specifikācijai, vai neatbilst Līguma 3.1.punktā noteiktajā kārtībā veiktajam Preces pasūtījumam, iesniedzot Pārdevējam rakstveida pretenziju. Šajā gadījumā Pārdevējam ir pienākums 24 (divdesmit četru) stundu laikā piegādāt Preci atbilstoši Līguma noteikumiem un pildīt uzliktās piegādes termiņa nokavējuma sankcijas, ja termiņš ir nokavēts.
	4. Pirms realizācijas termiņa beigām konstatējot, ka Prece ir zaudējusi Tehniskajā specifikācijā noteiktās īpašības (Prece ir kļuvusi nekvalitatīva):

4.4.1. Pircējs 1 (vienas) darba dienas laikā no trūkumu konstatēšanas brīža uzaicina (nosūtot e-pastu vai faksu) Pārdevēju rakstiski noformēt aktu par preces neatbilstību. Ja Pārdevējs neierodas pie Pircēja 1 (vienas) darba dienas laikā no uzaicinājuma nosūtīšanas brīža, Pircējam ir tiesības vienpusēji noformēt aktu un iesniegt to Pārdevējam, un iesniegtais akts kļūst tam saistošs.

4.4.2. Katrai Pusei ir tiesības 1 (vienas) darba dienas laikā no akta noformēšanas brīža, informējot otru Pusi (nosūtot e-pastu vai faksu), ierosināt līguma 4.4.1.punktā konstatētās nekvalitatīvās Preces kvalitātes pārbaudi un nosūtīt Preces paraugus Latvijas Republikā sertificētai laboratorijai analīžu veikšanai.

4.4.3. Pārdevējs līdz nākamās darba dienas plkst.9.00 pēc akta vai laboratorijas slēdziena saņemšanas, kurā Preces paraugi atzīti par nekvalitatīviem, pretenzijā minēto Preci nomaina pret kvalitatīvu, savukārt Pircējs nodod konstatēto nekvalitatīvo Preci (izņemot to daudzumu, kas nodots laboratorijai un izlietots analīžu veikšanai) Pārdevējam.

* 1. Laboratorijas pakalpojumu apmaksu veic Pārdevējs, izņemot gadījumus, kad laboratorijas pārbaude ir veikta pēc Pircēja ierosinājuma un Preces kvalitāte ir atzīta par atbilstošu noteiktajām prasībām.
1. **Pušu pienākumi un atbildība.**
	1. **Pārdevēja pienākumi un atbildība:**
		1. nodrošināt Preces kvalitātes un iepakojuma atbilstību Latvijas Republikas normatīvo aktu prasībām. Precei ir jābūt safasētai atbilstoši drošības un higiēnas prasībām, tai jābūt kvalitatīvai un nebojātai. Prece jāpiegādā iepakojumā, kas nodrošina pārtikas produktu saglabāšanos to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem;
		2. nodrošināt Precei noteikto kvalitātes kritēriju (ķīmiskie, mikrobioloģiskie, organoleptiskie) nemainību visā līguma izpildes laikā;
		3. nodrošināt, ka gadījumā, ja Pārdevēja piedāvājumā aprakstā pie augļiem, ogām un dārzeņiem nav norādīta piegādes sezona vai mēneši, Preces piegāde tiks nodrošināta visu gadu;
		4. nodrošināt savlaicīgu un šīm līgumam un Pasūtījumam atbilstošu Preces piegādi;
		5. veikt Preces nodošanu Pircēja pārstāvim;
		6. atbildēt par Preces atbilstību Latvijas Republikas normatīvo aktu prasībām;
		7. nodrošināt, lai Preces piegādei un darbam ar Preci izmantotie materiāli, metodes, paņēmieni, kā arī darbu izpildē un pārraudzībā iesaistīto darbinieku kvalifikācija atbilstu Latvijas Republikā spēkā esošo normatīvo aktu prasībām; Pārdevējs ir atbildīgs, lai visiem viņa darbiniekiem, kuri strādā ar pārtikas precēm būtu veikta personas obligātā medicīniskā pārbaude un saņemta atļauja darbam ar pārtikas precēm;
		8. Preces piegādāt Pircēja norādītajā laikā;
		9. Preces piegādes laikā, strādājot Pircēja telpās, ievērot Latvijas Republikā spēkā esošās darba drošības un ugunsdrošības noteikumu prasības, Pircēja iekšējās kārtības noteikumus un norādījumus;
		10. atlīdzināt zaudējumus, kuri nodarīti Pircējam un trešajām personām sakarā ar šī līguma noteikumu pārkāpumu, ja tajā vainojams Pārdevējs;
		11. Pārdevējs apņemas piegādāt Preci kopā ar visiem nepieciešamajiem dokumentiem (preču pavadzīmes, atbilstības un kvalitātes sertifikātu kopijas, kontroles institūciju izsniegtu sertifikātu kopijas par konkrētā pārtikas produkta, kurš tehniskajā piedāvājumā norādīts nacionālajā pārtikas kvalitātes shēmā (NPKS) vai bioloģiskās lauksaimniecības shēmā (BLS), vai kā lauksaimniecības produktu integrētās audzēšanas (LPIA) Prece);
		12. Pārdevējs nodrošina, ka uz tās Preces iepakojuma, kura atbilst nacionālās pārtikas kvalitātes shēmas (NPKS) vai bioloģiskās lauksaimniecības shēmas (BLS) prasībām vai lauksaimniecības produktu integrētās audzēšanas prasībām (LPIA) piegādes brīdī ir atbilstoša norāde (marķējums);
		13. piegādāt tikai tādu Preci, kas nesatur ģenētiski modificētos organismus, nesastāv no tiem un nav ražoti no tiem;
		14. nodrošināt videi draudzīga izlietotā iepakojuma apsaimniekošanu;
		15. piegādāt Preci ievērojot sezonalitāti Zemkopības ministrijas izstrādāto vietējo augļu, ogu un dārzeņu pieejamības kalendārus, kuri publicēti Iepirkumu uzraudzības biroja mājaslapā internetā <http://www.iub.gov.lv> *(līguma punkts attiecas uz iepirkuma daļu Nr.4 „Dārzeņu un sakņu piegāde”);*
		16. preču piegāde tiks veikta 200 km attāluma ietvaros no pārtikas produktu izcelsmes (audzēšanas/ražošanas) vietas līdz Rucavas novada domes ēkai *(līguma punkts attiecas uz iepirkuma daļu Nr.4 „Dārzeņu un sakņu piegāde”).*

**5.2. Pircēja pienākumi un atbildība:**

* + 1. veikt samaksu par Preci šajā līgumā noteiktajos termiņos un kārtībā, par samaksas kavējumu maksājot Pārdevējam līgumsodu 0,1% (nulle komats viena procenta) apmērā no neapmaksātās rēķina summas par katru kavējuma dienu, bet ne vairāk par 10% (desmit procentiem) no neapmaksātās rēķina summas;
		2. nodrošināt pienācīgus apstākļus Preces piegādei;
		3. savlaicīgi veikt Pārdevēja piegādātās Preces pieņemšanu;
		4. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas vai otras Puses vai tā darbinieka, kā arī šī līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā;
		5. jebkura šajā līgumā noteiktā Līgumsoda samaksa neatbrīvo Puses no saistību pilnīgas izpildes;
		6. Ja Pārdevējs piegādājis Pircējam nekvalitatīvu Preci, vai piegādājis Preci Pasūtījumam neatbilstošā apjomā vai sortimentā un nav novērsis trūkumus šajā līgumā noteiktajā kārtībā, tad Pircējam ir tiesības piemērot Pārdevējam līgumsodu 25% (divdesmit pieci procentu) apmērā no Pircēja veiktā Pasūtījuma summas produktam, kas konstatēts kā nekvalitatīvs vai neatbilstošs Pircēja Pasūtījumam, par katru šādu gadījumu, kā arī Pārdevējs atlīdzina visus Pircējam radušos zaudējumus;
		7. ja Pārdevējs atsakās no šī Līguma izpildes, Pircējs ir tiesīgs piemērot Pārdevējam līgumsodu 10% (*desmit procentu*) apmērā no visu iepriekš veikto Pasūtījumu kopējās summas. Līgumsodu Pircējs ietur saskaņā ar šī līguma 5.2.16.punktu, bet, ja ieskaita kārtībā līgumsodu nav iespējams ieturēt - līgumsoda samaksas termiņš ir 15 (*piecpadsmit*) kalendārās dienas no līgumsoda rēķina nosūtīšanas dienas (pasta zīmogs). Par atteikšanos no Piegādes līguma izpildes šī punkta izpratnē tiek uzskatīta situācija, kad Pārdevējs nepiegādā vai piegādā mazāk par 50% (*piecdesmit procentiem*) no Pircēja pasūtījumā norādītā Preču sortimenta ilgāk kā 2 (*divas*) kalendārās dienas;
		8. ja Pārdevējs nav piegādājis Preci kopā ar līguma 5.1.11.punktā, kādu no minētiem dokumentiem kas attiecas uz konkrēto Preci, tad Pircējam ir tiesības piemērot Pārdevējam vienreizēju līgumsodu 10 EUR (*desmit euro*) apmērā par katru dokumentu kas attiecas uz konkrēto Preci;
		9. ja Pārdevēja piegādātai Precei, kura atbilst nacionālās pārtikas kvalitātes shēmas (NPKS) vai bioloģiskās lauksaimniecības shēmas (BLS) prasībām vai lauksaimniecības produktu integrētās audzēšanas prasībām (LPIA) piegādes brīdī nav atbilstoša norāde (marķējums), tad Pircējam ir tiesības piemērot Pārdevējam vienreizēju līgumsodu 10 EUR (*desmit euro*) apmērā par katru neatbilstošu norādi (marķējumu) uz konkrēto Preci;
		10. ja Pircējs konstatē piegādās Preces marķējuma neatbilstību tehniskajām piedāvājumam, tad Pircējam ir tiesības piemērot Pārdevējam vienreizēju līgumsodu 10 EUR (*desmit euro*) apmērā par katru šādu gadījumu;
		11. ja Pārdevējs neievēro līguma 5.1.13. punktā noteikto, tad Pircējam ir tiesības piemērot Pārdevējam vienreizēju līgumsodu 10 EUR (*desmit euro*) apmērā par katru šādu gadījumu;
		12. ja Pārdevējs neievēro līguma 5.1.14. punktā noteikto, tad Pircējam ir tiesības piemērot Pārdevējam vienreizēju līgumsodu 10 EUR (*desmit euro*) apmērā;
		13. ja Pārdevējs neievēro līguma 5.1.15. punktā noteikto, tad Pircējam ir tiesības piemērot Pārdevējam vienreizēju līgumsodu 10 EUR (*desmit euro*) apmērā par katru šādu gadījumu;
		14. ja Pārdevējs neievēro līguma 5.1.16. punktā noteikto, tad Pircējam ir tiesības piemērot Pārdevējam vienreizēju līgumsodu 10 EUR (desmit euro) apmērā par katru šādu gadījumu;
		15. Pircējam papildus Pārdevēja norādītajai informācijai un iesniegtajiem dokumentiem ir tiesības veikt piegādāto Preču izcelsmes un kvalitātes pārbaudi;
		16. Pircējam bez papildus formalitātēm ir tiesības veikt līgumsoda summas ieskaitu veidā no jebkurām summām, ko Pircējam ir pienākums izmaksāt Pārdevējam.

**6. Izmaiņas līgumā, tā darbības izbeigšana**

* 1. Līgumu var grozīt vai izbeigt, Pusēm savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šī līguma neatņemamu sastāvdaļu.
	2. Vienu reizi ceturksnī Pārdevējs ir tiesīgs pieprasīt mainīt nolīgto preču vienību cenu līdz 10% *(desmit procentiem)*, bet ne agrāk kā pēc 6 (s*ešiem*) mēnešiem no līguma noslēgšanas dienas. Šāda cenu paaugstināšana būs iespējama gadījumā, ja nepieciešamība pēc cenu paaugstināšanas izrietēs no normatīvo aktu prasībām vai valsts nodokļu politikas izmaiņu gadījumā, vai no Pārdevēja neatkarīgu ārkārtas iemeslu gadījumā (piemēram, laika apstākļu dēļ Pārdevējs cietis zaudējumus utml.). Pieprasot palielināt cenu saskaņā ar šī punkta noteikumiem, Pārdevējam jāiesniedz Pircējam rakstveida iesniegums, kurā jānorāda izvērsts pamatojums cenu palielināšanai un jāpievieno nepieciešamie dokumenti, kas apliecinātu iesniegumā minēto. Pircējam būs tiesības pieprasīt papildus dokumentāciju un informāciju no Pārdevēja, lai pārliecinātos par cenu palielināšanas objektivitāti. Šāda cenu palielināšana būs iespējama tikai pēc Pircēja rakstveida piekrišanas.
	3. Līguma izpildes laikā iespējama Preces maiņa pret līdzvērtīgu kvalitātē un cenā, ja tehniskajā specifikācijā/tehniskajā piedāvājumā minētā Prece vairs netiek ražota, vai tirdzniecībā nav pieejama.
	4. Pircējam ir tiesības vienpusēji atkāpties no līguma, brīdinot Pārdevēju 10 (desmit) dienas iepriekš, ja Pārdevējs atkārtoti (vairāk kā divas reizes) pārkāpj līguma noteikumus.
	5. Pircējam ir tiesības vienpusēji un bez brīdinājuma atkāpties no līguma, ja tiek konstatēts, ka piegādātā Prece neatbilst Latvijas Republikas normatīvo aktu prasībām un ja piegādātā Prece vai pats piegādes process rada draudus Pircējam (bērnu drošībai un veselībai).
	6. Pusēm nav tiesību vienpusēji atkāpties no līguma, ja otra Puse pilda līgumā uzņemtās saistības.
	7. Šajā līgumā obligāti veicami grozījumi sakarā ar izmaiņām normatīvos aktos, kuri pieņemti pēc šī līguma noslēgšanas un attiecas uz līguma priekšmetu. Ja grozījumi, kuri pieņemti pēc līguma noslēgšanas, pasliktina kādas Puses stāvokli, tā ir tiesīga pieprasīt līguma izbeigšanu saprātīgā termiņā
1. **Strīdu risināšanas kārtība**
	1. Ja Pušu starpā rodas strīds vai nesaskaņas, kas saistītas ar Līguma izpildi, Puses pieliek visas pūles to atrisināšanai pārrunu ceļā.
	2. Strīds, kas saistīts ar līgumsaistību izpildi, Pusēm jāizskata 10 (desmit) darba dienu laikā no pretenzijas saņemšanas dienas.
	3. Strīdi, kuri rodas sakarā ar šo Līgumu un kurus Puses nav varējušas atrisināt sarunu ceļā, tiek izskatīti saskaņā ar Latvijas Republikā spēkā esošajos normatīvajos aktos noteikto kārtību.
2. **Nepārvarama vara**
	1. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc līguma noslēgšanas un kurus nevarēja iepriekš paredzēt un novērst. Pie nepārvaramas varas vai ārkārtējiem apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusēm, kas atsaucas uz nepārvaramas varas vai ārkārtēju apstākļu darbību, nekavējoties par šādiem apstākļiem rakstveidā jāziņo otrai Pusei, norādot, kādā termiņā ir iespējama un paredzama viņa līgumā paredzēto saistību izpilde un pēc pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un tos raksturo.
3. **Līguma izpildē iesaistītā personāla un apakšuzņēmēju nomaiņa**

9.1. Apakšuzņēmēju un piesaistītā personāla nomaiņa pieļaujama ar Pircēja rakstisku piekrišanu un ievērojot Publisko iepirkumu likumu.

9.2. Pircējs pieņem lēmumu atļaut vai atteikt Pārdevējam personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.

9.3. Pārdevējam jānodrošina, ka apakšuzņēmējs tam uzticēto darba daļu nenodos tālāk bez Pircēja rakstiskas piekrišanas.

9.4. Preces piegādes laikā Pircējam ir tiesības pieprasīt nomainīt apakšuzņēmēju gadījumā, ja apakšuzņēmējs darba daļu veic nekvalitatīvi vai neievēro spēkā esošos normatīvos aktus. Pārdevēja pienākums ir nodrošināt Pircēja prasību izpildi par apakšuzņēmēja nomaiņu.

1. **Citi noteikumi**
	1. Šis līgums ir saistošs Pircējam un Pārdevējam, kā arī Pušu tiesību un saistību pārņēmējiem.
	2. Šis līgums stājas spēkā no brīža, kad to paraksta abas Puses un ir spēkā **12 (divpadsmit)** **mēnešus**.
	3. Neviena no Pusēm nav tiesīga bez otras Puses rakstiskas piekrišanas nodot kādu no līgumā noteiktajām saistībām vai tās izpildi trešajām personām.
	4. Šis līgums sagatavots latviešu valodā, divos eksemplāros, ar vienādu juridisku spēku, no kuriem viens glabājas pie Pircēja, otrs pie Pārdevēja.
	5. Pircējs par pilnvaroto pārstāvjiem šī līguma izpildes laikā nosaka:

- Rucavas pirmsskolas izglītības iestādē ”Zvaniņš”, pavāre Sarmīte Stogņijenko tālr.29964330, e-pasts rucavazvanins@inbox.lv ;

- Rucavas pamatskolā, pavāre Dace Šķēle, tālr.26054237, e-pasts skola@rucava.lv;

- Sikšņu pamatskolā, saimniecības pārzine Tamāra Linde tālr.28846770, e-pasts dzintarini@inbox.lv .

* 1. Pārdevējs par pilnvaroto pārstāvi šī līguma izpildes laikā nosaka: xxxxxx, tālrunis xxxxx, e-pasts xxxxx. Preču pasūtījumiem tālrunis xxxxx, fakss xxxxx.
	2. Pušu pilnvarotie pārstāvji ir atbildīgi par līguma izpildes uzraudzīšanu, tai skaitā, par Preces pieņemšanu, dokumentācijas iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, akta parakstīšanu.
	3. Puses paziņo viena otrai par savu rekvizītu maiņu 5 (piecu) darba dienu laikā no šādu izmaiņu iestāšanās dienas.
	4. Savstarpējās Pušu attiecības, kas netika paredzētas parakstot līgumu, ir regulējamas saskaņā ar Latvijas Republikā spēkā esošiem normatīviem aktiem.
1. **Pušu rekvizīti un paraksti**

|  |  |
| --- | --- |
| **Pircējs** | **Pārdevējs** |
| **Rucavas novada dome** | **SIA ”Sanitex”,** Vienotais reģistrācijas numurs, juridiskā adrese -  |
| Reģ.nr.90000059230 | Reģ.nr. 40003166842 |
| Juridiskā adrese: ’’Pagastmāja’’, Rucava, Rucavas Pagasts, Rucavas novads, LV-3477 | Juridiskā adrese: Liepu aleja 4, Rāmava, Ķekavas novads, LV-2111 |
| Tālr./fax 634 67054/ 634 61186 | Tālr./fax 67048473/67048401  |
| Banka: A/S Swedbanka | Banka:xxxxxx |
| SWIFT Kods: HABALV22 | SWIFT Kods: xxxxxx |
| Norēķinu konts: LV30HABA0551019765652 | Norēķinu konts: xxxxxx |
| Priekšsēdētājs   \_\_\_\_\_\_\_\_\_\_\_\_\_\_\_\_\_\_ (Jānis Veits) | Pilnvarotā persona  \_\_\_\_\_\_\_\_\_\_\_\_\_\_\_\_\_\_ (Anda Beikule)  |

2017.gada 8. novembrī